als_Latn dik_Latn sag_Latn
Një studim i ri tregon se përpjekjet e shkencëtarëve për të gjetur jetë në planetin Mars, mund të rezultojnë të kota. Sipas gazetës ndërkombëtare të shkencës, nëse duam të shohim jetë në Mars, qoftë edhe mikroskopike, mund të jemi miliarda vjet me vonesë. Shkencëtarët kanë arritur në një përfundim se përbërja kimike e atmosferës në planetin e kuq nuk ka ndryshuar shumë në këto katër miliardë vitet e fundit. Ajo është më e hollë se atmosfera e planetit tonë dhe ka një përzierjesh që nuk i lejojnë organizmat e gjalla që të jetojnë. Studimi është zhvilluar mbi bazën e materialeve të marra nga meteorët e mbërritur në Tokë, të cilët kanë kaluar edhe përmes atmosferës së Marsit, si dhe nga të dhënat e siguruara nga sonda “Curiosity”, e cila po eksploron planetin e kuq. Tashmë, misioni i këtij roboti mund të fokusohet thjesht në gjetjen e provave, nëse ka pasur jetë ndonjëherë në të kaluarën, qoftë edhe miliarda vite më parë.
als_Latn